《次韵郑维心腊月十六日有作 其三》
宋代·沈与求

血战遮东道，今谁庙食双。无人捍彊敌，纵马饮长江。

寇掠元干纪，兵临反诱降。将军自不武，惭色上旌幢。

作者简介：沈与求（1086—1137），宋代大臣。字必先，号龟溪，湖州德清（今属浙江）人。政和五年进士。历官明州通判、监察御史、殿中侍御史、吏部尚书兼权翰林学士兼侍读，荆湖南路安抚使、镇江知府兼两浙西路安抚使、吏部尚书、参知政事、明州知府、知枢密院事。著有《龟溪集》。